
Zalaegerszeg turisztikai imázs vizsgálata

Kulcsszavak: Zalaegerszeg; imázs; turizmus
A kutatásom szükségességét hipotéziseimmel indokolnám, miszerint Zalaegerszeg megyeszékhely ellenére nem igazán ismert, még a helyi lakosok sem ismerik igazán.
Mivel a város turisztikai imázsát kutattam, több szemszögből megvizsgáltam a turisztikai imázs fogalmát, annak kapcsolatát a helyi lakossággal, illetve szerepét és jelentőségét a marketingben.
Zalaegerszeget egy kicsit térben is behatároltam. Göcsej néprajzi tájegység egyik határa is a városnál húzódik, így ennek hatásai is jól érezhetőek.
A legfőbb célkitűzés Zalaegerszeg turisztikai adottságaira felhívni a figyelmet, beépíteni a köztudatba, létezik, számolni kell vele.
Kérdőíves kutatást is végeztem, hogy alá tudjam támasztani hipotéziseimet. A kutatást zalaegerszegiek, egyéb belföldiek, és külföldiek körében végeztem. 200-as mintával dolgoztam a minél pontosabb eredmény érdekében. A 2013-as kutatást 2014-ben megismételtem, hogy felmérhessem milyen változások történtek dolgozatom megírása óta. Ezen eredmények összevetését a prezentációban fogom ismertetni.
Megkérdezettek értékelése a várossal kapcsolatban, egy ötös skálán (egy- nem jellemző; öt teljesen jellemző), öt szempont alapján értékelhették a várost (szép, látványosságokban gazdag, vonzó, környezet tudatos, élettel teli).
A város látványosságainak ismerete, a megkérdezetteknek képeket kellet felismerniük, melyek a város látványosságai közül ábrázoltak néhányat, illetve némely képnél, hogy hol készültek. (Mária Magdolna Plébánia Templom, Göcseji Falumúzeum, Magyar Olaj- és Gázipari Múzeum, Kézművesek Háza és a TV- torony)
Észrevételeim a kérdőívezéssel kapcsolatban. A fiatalabb generáció kritikán aluli hozzáállása. Alacsony kitöltési kedv a férfiak körében (36%). Belföldi nők 5% nem is hallott a városról.
Javaslataim a felmerülő problémákkal kapcsolatban. A vidéknek is nagyobb szerepet kéne kapnia, vállalnia. A dolgozat során két projektre is javaslatot teszek, az egyik két, három napos programcsomag kidolgozása, melyek kombinálhatóak is egymással.
A kérdőíves kutatásom mellé egy SWOT- analízist is végeztem, mely további segítséget nyújtott a programcsomagok kialakításánál.
Zalaegerszegre több okból is érdemes ellátogatni például: Földön járó toronyóra; ONCSA- házak; Göcseji Falumúzeum, és a Finnugor Néprajzi Park; Magyar Olaj,- és Gázipari Múzeum; Azáleás- völgy; TV- torony; és végül, de nem utolsó sorban a Zenélő óra, ami egy göcseji szekérkereket mintáz, és egy zalai népdalt játszik minden órában.



